recursal/SuperWikiNEXT-32B huggingface dataset:
Tšernuškan kaupungintalo.
**Tšernuška** (ven. Черну́шка) on kaupunki Permin aluepiirissä Venäjällä. Se sijaitsee Kazanin ja Jekaterinburgin välisen rautatien varrella 231 kilometriä Permistä etelään. Kaupunki on Tšernuškan piirin keskus. Asukkaita on 36 300 henkeä (vuonna 2009).

Tšernuška sai kaupunginoikeudet vuonna 1966. Nykyään siellä on elintarvike-, metalli- ja rakennustarviketeollisuutta. Seudulla harjoitetaan öljynporausta. Kaupungissa toimii kotiseutumuseo.

Lähteet
-------

1. 1 2  *Goroda Rossii: entsiklopedija*, s. 517. Moskva: Bolšaja Rossijskaja Entsiklopedija, 1994. ISBN 5-85270-026-6.
2. ↑  Federalnaja služba gosudarstvennoi statistiki: Tšislennost naselenija Rossijskoi Federatsii po gorodam, posjolkam gorodskogo tipa i raionam na 1 janvarja 2009 g.  2009. Moskva:  Federalnaja služba gosudarstvennoi statistiki (Rosstat).  Arkistoitu 21.10.2011. Viitattu 23.2.2010. (venäjäksi)

Aiheesta muualla
----------------

CommonsCommons
Wikimedia Commonsissa on kuvia tai muita tiedostoja aiheesta **Tšernuška**.
* Tšernuškan kaupungin sivusto (Arkistoitu – Internet Archive) (venäjäksi)

Permin vaakuna**Permin aluepiirin kaupungit**
Permin aluepiiriPermin aluepiiri
**Pääkaupunki: Perm**  

Aleksandrovsk |
Berezniki |
Gornozavodsk |
Gremjatšinsk |
Gubaha |
Dobrjanka |
Kizel |
Krasnokamsk |
Krasnovišersk |
Kudymkar |
Kungur |
Lysva |
Nytva |
Ohansk |
Osa |
Otšor |
Solikamsk |
Tšaikovski |
Tšerdyn |
Tšormoz |
Tšernuška |
Tšusovoi |
Usolje |
Vereštšagino
Alessandro Baricco
**Alessandro Baricco** (s. 25. tammikuuta 1958 Torino) on italialainen kirjailija, musiikkikriitikko ja ohjaaja.
Baricco kasvoi Torinossa ja opiskeli musiikkia ja filosofiaa. Hänen filosofian opettajansa oli Gianni Vattimo.

Bariccon esikoisteos oli vuonna 1991 ilmestynyt *Castelli di Rabbia*. Hän on voittanut useita palkintoja, ja häntä pidetään yhtenä Euroopan merkittävimmistä nykykirjailijoista. Romaanien lisäksi Baricco on kirjoittanut esseitä, novelleja sekä teatteri- ja elokuvakäsikirjoituksia.

Suomeksi häneltä on ilmestynyt kolme romaania: Silkki (1998), City (2001) ja Verta vuodattamatta (2006).

|  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
* VIAF

 |
|  |
| Kansalliset | 
* Norja
* Chile
* Espanja
* Ranska
* BnF data
* Katalonia
* Saksa
* Italia
* Israel
* Belgia
* Yhdysvallat
* Ruotsi
* Latvia
* Japani
* Tšekki
* Australia
* Kreikka
* Korea
* Kroatia
* Alankomaat
* Puola
* Portugali

 |
|  |
| Tieteilijät | 
* CiNii

 |
|  |
| Taiteenala | 
* MusicBrainz

 |
|  |
| Henkilöt | 
* Deutsche Biographie
* Trove

 |
|  |
| Muut | 
* IdRef

 |

 |
*Tämä artikkeli käsittelee arvonimeä. Lordi on myös suomalainen rock-yhtye. Nimi voi viitata myös yhtyeen laulajaan, Mr. Lordiin.*
Yhdistyneen kuningaskunnan parlamentti.
**Lordi** (engl. *Lord*) on Yhdistyneessä kuningaskunnassa käytettävä ylhäisaatelista asemaa ilmaiseva arvonimi. Lordi on myös Yhdistyneen kuningaskunnan parlamentin ylähuoneen jäsenelle kuuluva arvonimi. Vastaavan naispuolisen henkilön arvonimi on Lady. Lordi-sana sisältyy lisäksi eräihin brittiläisiin arvonimiin ja kruununvirkoihin, kuten *Sealord* (merilordi), *Lord High Chancellor* (lordikansleri) tai *Lord Mayor* (Lontoon ylipormestari).

Englannin kielessä "lord" voi tarkoittaa myös feodaalista kartanonherraa tai yksinkertaisesti ylimystä muidenkin maiden kuin Yhdistyneen kuningaskunnan historiasta puhuttaessa. Suomenkielistä muotoa "lordi" käytetään kuitenkin vain Britteinsaarten historian yhteydessä.

Englannin *lord*-sanalla on asiayhteyden mukaan muitakin merkityksiä, kuten isolla alkukirjaimella kirjoitettuna kristinuskon Jumalan kutsumanimi ("Herra").

Aiheesta muualla
----------------

* Kuvia tai muita tiedostoja aiheesta **Lordi** Wikimedia Commonsissa
**Kenneth E. Stager** (28. tammikuuta 1915 Uniontown, Pennsylvania – 13. toukokuuta 2009 Los Angeles) oli yhdysvaltalainen lintutieteilijä.

Stager opiskeli eläintiedettä Kalifornian yliopistossa Los Angelesissa ja valmistui vuonna 1940, jonka jälkeen kuraattori George Willett työllisti hänet päätoimiseksi assistentiksi vuoden 1941 lopulla. Sittemmin hän työskenteli L.A. County Natural History Museumin lintujen ja nisäkkäiden osaston kuraattorina.

Toisessa maailmansodassa Stager palveli Yhdysvaltain armeijan ja Kiinan armeijan välisenä yhdysupseerina Burmassa, sekä johtavana upseerina erilaisissa tehtävissä. Hän erosi palveluksesta kapteenin arvoisena 1946.

Aasiassa ollessaan Stager keräsi 139 linnunnahan kokoelman. Hän jatkoi opintojaan ja väitteli tohtoriksi 1962. Hänet valittiin American Ornithologists' Unionin kunniajäseneksi ja Cooper Ornithological Societyn ainaisjäseneksi. Hän toimi myös Etelä-Kalifornian tiedeakatemian (Southern California Academy of Sciences) puheenjohtajana.

Stager nimesi linnuista ruskotikkasen (*Picumnus fulvescens*) 1961 ja peruntikkasen (*Picumnus subtilis*) 1968.

Lähteet
-------

* Muistokirjoitus, Los Angeles Times 3. kesäkuuta 2009 (englanniksi)
* Wild Bird on the Fly (englanniksi)

### Viitteet

1. ↑  Life in Legacy (englanniksi) (Arkistoitu – Internet Archive)
2. ↑  ITIS (englanniksi)


|  |  |  |  |  |  |  |  |
| --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* ISNI
* VIAF

 |
|  |
| Kansalliset | 
* Yhdysvallat

 |

 |
**Duty** on Ayumi Hamasakin kolmas studioalbumi, joka julkaistiin 27. syyskuuta 2000.

*Duty* nousi Hamasakin ensimmäisen ja toisen albumin tavoin Oriconin albumilistan ensimmäiselle sijalle. *Duty* pysyi listalla 26 viikkoa.

Albumilta on julkaistu singlet "vogue", "Far away", "SEASONS", "SURREAL" ja "AUDIENCE".

Kappaleet
---------

Kaikki kappaleet sanoittanut Ayumi Hamasaki.

1. starting over
2. Duty
3. vogue
4. End of the World
5. SCAR
6. Far away
7. SURREAL
8. AUDIENCE
9. SEASONS
10. teddy bear
11. Key ～eternal tie ver.～
12. girlish

Tekijätiedot
------------

Kappaleet 1 ja 2 on säveltänyt Ken Harada. Kappaleet 3 ja 7 on säveltänyt Kazuhito Kikuchi (jap. 菊池一仁). Kappaleet 4 ja 12 on säveltänyt Yasuhiko Hoshino (jap. 星野靖彦). Kappaleet 5 ja 11 on säveltänyt Kunio Tago. Kappaleen 6 ovat säveltäneet Kazuhito Kikuchi ja D・A・I. Kappaleet 8, 9 ja 10 on säveltänyt D・A・I.

Kappaleen 1 on sovittanut Ken Harada. Kappaleen 2 ovat sovittaneet Naoto Suzuki ja Ken Harada. Kappaleen 3 ovat sovittaneet Naoto Suzuki ja Kazuhito Kikuchi. Kappaleet 4, 5, 9 ja 11 on sovittanut Naoto Suzuki. Kappaleet 6, 7 ja 8 on sovittanut HΛL. Kappaleet 10 ja 12 on sovittanut Shingo Kobayashi.

Lähteet
-------

1. 1 2  iTunes: Ayumi Hamasaki – Duty (englanniksi)
2. ↑  Albumin tiedot Oriconin sivuilla Oricon. Viitattu 25.2.2007. (japaniksi)
3. ↑  Ayumi Hamasakin virallinen diskografia Avex Network.  Arkistoitu 21.3.2007. Viitattu 23.3.2007. (englanniksi)
Carlos Chávez
**Carlos Chávez** (13. kesäkuuta 1899 México – 2. elokuuta 1978 México) oli meksikolainen säveltäjä. Hänen teoksissaan on paikallisen kansanmusiikin ja uusklassismin vaikutteita. Chávezin tuotantoon kuuluu muun muassa seitsemän sinfoniaa ja baletteja. Hänen ainoa oopperansa, *The Visitors*, kantaesitettiin New Yorkissa vuonna 1957. Chávez myös kirjoitti kaksi kirjaa, joista toinen oli vaikutusvaltainen *Toward a New Music: Music and Electricity* (1932), sekä musiikkiartikkeleita *El Universaliin*.

Chávezin oma soitin oli piano. Hän opiskeli muiden muassa Manuel Poncen johdolla. Hän meni vuonna 1922 naimisiin Otilia Ortizin kanssa. Hän matkusteli sekä Euroopassa että Yhdysvalloissa. Asuessaan vuosina 1926–1928 New Yorkissa hän ystävystyi Aaron Coplandin ja Edgar Varèsen kaltaisten merkittävien vaikuttajien kanssa.

Chávez toimi muun muassa Meksikon kansalliskonservatorion johdossa, oli mukana perustamassa Kansallista taideinstituuttia ja toimi myös Harvardin yliopistossa Charles Eliot Norton -luennoitsijana. Hän oli vuonna 1928 Meksikon sinfoniaorkesterin perustaja, ja hänestä tuli sen kapellimestari. Hän johti lähes jokaista suurta orkesteria Yhdysvalloissa, Euroopassa ja Latinalaisessa Amerikassa. Hän sai sekä Yhdysvaltain taide- ja tiedeakatemian että Yhdysvaltain taide- ja kirjallisuusinstituutin kunniajäsenyydet.

Lähteet
-------

1. 1 2 3  AllMusic: Carlos Chávez
2. ↑  Britannica.com: Carlos Chávez
3. ↑  Schirmer.com: Carlos Chávez


|  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
* VIAF

 |
|  |
| Kansalliset | 
* Norja
* Espanja
* Ranska
* BnF data
* Argentiina
* Katalonia
* Saksa
* Italia
* Israel
* Suomi (KANTO)
* Belgia
* Yhdysvallat
* Ruotsi
* Latvia
* Tšekki
* Australia
* Alankomaat
* Puola

 |
|  |
| Tieteilijät | 
* CiNii

 |
|  |
| Taiteenala | 
* BRAHMS
* MusicBrainz

 |
|  |
| Henkilöt | 
* Deutsche Biographie
* Trove

 |
|  |
| Muut | 
* Europeana
* RISM
* SNAC
* IdRef

 |

 |
**Sidney "Sid" James Montford Atkinson** (14. maaliskuuta 1901 – 31. elokuuta 1977) oli eteläafrikkalainen yleisurheilija ja 110 metrin aitajuoksun olympiavoittaja Amsterdamissa 1928.

Atkinson nousi kansainväliselle tasolle 1922 juostessaan 110 metrin aidat 15,2 ja 400 metrin aidat 56,5. Hän oli myös erinomainen pituushyppääjä, jonka ennätys oli yli 730.

Pariisin olympialaisissa 1924 ennakkosuosikki oli Yhdysvaltain George Guthrie. Atkinson juoksi alkuerien nopeimman ajan 15,2 ja oli samalla ajalla välierässään toinen Guthrien jälkeen. Loppukilpailussa Atkinson johti, mutta osui viimeiseen aitaan ja hävisi niukasti Yhdysvaltain yllättäjälle Daniel Kinseylle. Molempien aika oli 15,0. Guthrie hylättiin hänen kaadettuaan liian monta aitaa.

Seuraavien neljän vuoden ajan Atkinson työskenteli vientiliikkeen johtajana ja harjoitteli vain vähän. Hän teki kuitenkin paluun Amsterdamin olympialaisiin. Siellä Atkinson voitti alkueränsä ajalla 15,2 ja oli välierässään toinen Yhdysvaltain Steve Andersonin jälkeen. Loppukilpailussa kulta- ja hopeamitalistien ero oli yhtä niukka kuin neljä vuotta aiemmin, mutta tällä kertaa Atkinson voitti Andersonin jäädessä hopealle. Loppuaika oli molemmilla 14,8, mikä jäi Atkinsonin uran parhaaksi.

Lähteet
-------

1. ↑  Quercetani, Roberto: *Kilpakenttien kuninkaat*. Weilin&Göös, 1965.
2. 1 2  Pihkala, Lauri; Jukola, Martti: *Olympialaiskisat ennen ja Pariisissa 1924*. WSOY, 1924.
3. 1 2 3  Hannus, Matti: *Yleisurheilu: Tuhat tähteä*. WSOY, 1983. ISBN 951-0-11900-8.
4. 1 2   Halme, Yrjö: *Olympialaiset 1928*. Otava, 1928.

  

Miesten 110 metrin aitajuoksun olympiavoittajat

|  |
| --- |
| 1896: Thomas Curtis |
1900: Alvin Kraenzlein |
1904: Frederick Schule |
1908: Forrest Smithson |
1912: Frederick Kelly |
1920: Earl Thomson |
1924: Daniel Kinsey |
1928: Sid Atkinson |
1932: George Saling |
1936: Forrest Towns |
1948: William Porter |
1952: Harrison Dillard |
1956: Lee Calhoun |
1960: Lee Calhoun |
1964: Hayes Jones |
1968: Willie Davenport |
1972: Rod Milburn  |
1976: Guy Drut |
1980: Thomas Munkelt |
1984: Roger Kingdom |
1988: Roger Kingdom |
1992: Mark McKoy |
1996: Allen Johnson |
2000: Anier García |
2004: Liu Xiang |
2008: Dayron Robles |
2012: Aries Merritt |
2016: Omar McLeod |
2020: Hansle Parchment |


|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* VIAF

 |
|  |
| Kansalliset | 
* Ranska
* BnF data

 |
|  |
| Henkilöt | 
* Tilastopaja 🔒

 |

 |
**André Lhote** (5. heinäkuuta 1885 – 24. tammikuuta 1962) oli ranskalainen kubistinen taidemaalari, joka maalasi muotokuvia, maisemia, asetelmia ja henkilöaiheita. Hän vaikutti myös taiteen opettajana perustamassaan Académie André Lhotessa sekä taideteoreetikkona.

Hän opiskeli koristepuunveistoa École des Beaux-Artsissa Bordeaux'ssa 1898–1904. Opintojen jälkeen hän alkoi maalata ja muutti 1906 Pariisiin. Lhote maalasi alkuun fauvismin hengessä, mutta siirtyi kubistisempaan ilmaisuun ja oli kubistisen Section d’Or -ryhmän jäsen.

Maalarinuraa merkittävämmäksi nousivat Lhoten kirjoitukset kubismin teoriasta ja hänen opetustyönsä, jolla oli vaikutusta tuolloiseen ranskalaisten taiteiijoiden sukuplolveen. Lhote perusti oman taidekoulunsa vuonna 1922. Hän kirjoitti paitsi kritiikkejä La Nouvelle Revue Française -lehteen vuosina 1917-1940, myös oppikirjat maisemamaalauksesta 1939 ja henkilöaihedin maalauksesta 1950.
Ennen oman taidekoulunsa perustamista Lhote opetti myös Académie Notre-Dame des Champsissa ja Académie de la Grande Chaumièressa.
Lhoten oppilaita olivat myös valokuvaaja Henri Cartier-Bresson ja Tamara de Lempicka. Suomalaisista Lhoten taidekoulussa ovat opiskelleet muiden muassa Erik Enroth, Matti Petäjä, Olavi Lanu, Eero Nelimarkka ja Eva Cederström.

Lähteet
-------

1. 1 2 3 4 5  André Lhote. Britannica.com. Viitattu 9.10.2023.

Aiheesta muualla
----------------

* André Lhote -yhdistyksen verkkosivut Lhotesta

CommonsCommons
Wikimedia Commonsissa on kuvia tai muita tiedostoja aiheesta **André Lhote**.
*Tämä artikkeli kertoo baseballpelaajasta. Josh Hamilton voi viitata myös yhdysvaltalaiseen näyttelijään.*
Josh Hamilton vuonna 2008.
**Joshua Holt "Josh" Hamilton** (s. 21. toukokuuta 1981) on yhdysvaltalainen baseballpelaaja, jonka pelipaikka on ulkokentällä. Hän pelaa tällä hetkellä Los Angeles Angelsissa, ja on aikaisemmin pelannut yhden kauden Cincinnati Redsissä sekä viisi kautta Texas Rangersissa.

Hamiltonin baseballura alkoi alun perin Tampa Bay Raysin aloittelijajoukkueessa Princeton Raysissa vuonna 1999. Hän kuitenkin joutui ongelmiin huumeriippuvaisuuden ja loukkaantumisten kanssa, minkä seurauksena Hamilton vietti muutamia vuosia pelaamatta baseballia. Vuonna 2007 Hamilton valittiin Chicago Cubsiin, joka myi hänet edelleen Cincinnati Redsille. Hamilton ensimmäinen kausi Major Leaguessa oli menestyksekäs, ja hänet vaihdettiin kauden päätteeksi Texas Rangersiin Edinson Volquezia ja Daniel Ray Herreraa vastaan.

Hamilton on pelannut Rangersissa vahvasti, ja hänet on valittu jokaisena kautena All-Star -otteluun. Vuonna 2012 Hamilton sai All-Star -ottelun pelaajavalinnoissa eniten ääniä historiassa, lyöden edellisen ennätyksen noin 3,5 miljoonalla äänellä. Vuonna 2010 hänet valittiin American Leaguen arvokkaimmaksi pelaajaksi. 8. toukokuuta 2012 Hamiltonista löi yhden ottelun aikana neljä kunnaria, mihin oli kyennyt vain 15 pelaajaa Major Leaguen historiassa.

Vuoden 2012 kauden jälkeen Hamilton solmi 125 miljoonan dollarin arvoisen viiden vuoden sopimuksen Los Angeles Angelsin kanssa.

Lähteet
-------

1. ↑  Kay, Joe: Reds trade Josh Hamilton to Rangers *USA Today*.  21.12.2007. Viitattu 18.8.2012.
2. ↑  Sanchez, Jesse: Rosters unveiled for 83rd All-Star Game  6.7.2012. MLB. Viitattu 18.8.2012.
3. ↑  Sullivan, T.R.: Hamilton swings into history with four home runs  8.5.2012. MLB. Viitattu 18.8.2012.
4. ↑  Josh Hamilton headed to Angels  14.12.2012. ESPN. Viitattu 25.12.2012.

Aiheesta muualla
----------------

* Josh Hamiltonin tiedot Major League Baseballin sivuilla

* Kuvia tai muita tiedostoja aiheesta **Josh Hamilton** Wikimedia Commonsissa

|  |  |  |  |  |  |  |  |
| --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
* VIAF

 |
|  |
| Kansalliset | 
* Saksa
* Yhdysvallat

 |

 |
Gunnar Wetterberg
**Gunnar Wetterberg** (s. 1953) on ruotsalainen historioitsija ja suomalaista Akavaa vastaavan ammattijärjestön Sveriges akademikers centralorganisationin yhteiskuntapoliittinen johtaja.

Lundin yliopistossa opiskellut Wetterberg oli suuntautumassa tutkijaksi mutta siirtyi 1977 ulkoministeriöön ja on työskennellyt useissa tehtävissä. Hän on kirjoittanut elämäkerrat Axel Oxenstiernasta ja Arvid Hornista sekä Ruotsin valtionpankin historiikin. Hän on ollut vuosien ajan innokas julkinen keskustelija ja vastustanut monenlaista tukipolitiikkaa.

Wetterberg on saanut Kunskapsprisetin sekä Axel Oxenstiernan elämäkerrasta (*Kanslern: Axel Oxenstierna i sin tid*, 2 osaa) Kaarle-herttuan palkinnon. Hän on Lundin yliopiston kunniatohtori ja Ruotsin kuninkaallisen tiedeakatemian jäsen.

Wetterberg ehdotti vuonna 2009 uuden Kalmarin unionin, Pohjolan liittovaltion perustamista *Dagens Nyheter* -lehteen kirjoittamassaan mielipidekirjoituksessa ja toi ajatuksen esille jälleen 2010 Pohjoismaiden neuvoston kokouksessa, jossa maiden pääministerit eivät kuitenkaan lämmenneet ajatukselle. Ajatus on julkaistu myös PN:n vuosikirjassa 2010.

Lähteet
-------

1. ↑  SACO: Gunnar Wetterberg (ruotsiksi)
2. ↑  Lunds universitet: Gunnar Wetterberg hedersdoktor i Lund, lehdistötiedote 13.2.2009 (ruotsiksi)
3. ↑  Oxenstiernabiografi gav historiepris Nättidningen Svensk Historia.  (ruotsiksi)
4. ↑  Kungl. Vetenskapsakademien: Från teoretisk magnetism till brinnande zeppelinare – fem nya ledamöter invalda i akademien (Arkistoitu – Internet Archive), Lehdistötiedote 3.2.2010 (ruotsiksi)
5. ↑  Ruotsissa ehdotetaan pohjoismaista liittovaltiota Yle: Ulkomaat.
6. ↑  Esitys: Suomi Tanskan kuningattaren alaisuuteen, Yle.fi


|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* ISNI
* VIAF

 |
|  |
| Kansalliset | 
* Ranska
* BnF data
* Saksa
* Yhdysvallat
* Ruotsi
* Puola

 |
|  |
| Muut | 
* IdRef

 |

 |
Samuel Garman
**Samuel Walton Garman** (1843–1927) oli yhdysvaltalainen eläintieteilijä. Hän työskenteli Harvardin eläinmuseossa, ja luokitteli kaloja, varsinkin haita, mutta myös matelijoita ja sammakkoeläimiä. Nuoruudessaan hän osallistui luonnontieteellisille tutkimusmatkoille Pohjois-Amerikan länsiosissa, etsi fossiileja ja teki säähavaintoja puurajan yläpuolella. Hän pääsi Alexander Agassizin oppilaaksi ja seurasi tätä tutkimusmatkoille Karibialle.

Lähteet
-------

1. ↑  Adam P. Summers and Thomas J. Koob Biographical Sketch (Arkistoitu – Internet Archive)


|  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
* VIAF

 |
|  |
| Kansalliset | 
* Ranska
* BnF data
* Saksa
* Israel
* Yhdysvallat
* Alankomaat

 |
|  |
| Taiteenala | 
* Scientific illustrators

 |
|  |
| Henkilöt | 
* Deutsche Biographie

 |
|  |
| Muut | 
* SNAC
* IdRef

 |

 |
**Santeri (Aleksanteri) Grönberg** (9. marraskuuta 1863 Lapinjärvi – 19. maaliskuuta 1930 Viipuri) oli suomalainen tullivirkamies, yrittäjä, päätoimittaja, tilintarkastaja, kirjailija ja suomentaja.

Grönberg työskenteli koulun jälkeen tullissa ja oli erotessaan vuonna 1915 Sortanlahden tulliviskaalina. Hän toimi myös yrittäjänä, *Haminan Sanomien* vastaavana toimittajana vuosina 1890–1898, *Koittaren* päätoimittajana vuosina 1900–1904, *Keski-Uudenmaan* päätoimittajana vuosina 1920–1922 ja *Uuden Yhteiskunnan* vastaavana toimittajana vuosina 1921–1922. Grönberg kirjoitti myös kertomuksia, kuvauksia ja novelleja sekä teki käännöksiä. Hän oli Haminan kaupunginvaltuuston sihteeri vuonna 1904, Helsingin kaupungin tarkastuskonttorin tarkastaja vuodesta 1922 ja Viipurin kaupungin tilintarkastaja vuodesta 1925 aina kuolemaansa saakka.

Teoksia
-------

* *Hotehissa kaikkivallan : kuvaus Aunuksesta*. Tekijä, Helsinki 1922
* *Merellä äärellisellä*. Tekijä, Helsinki 1922

Suomennoksia
------------

* *Poimintoja : valikoima venäläisten kirjailijain kertomuksia 1* ; suom. Santeri Grönberg. Uusi Kansan-kirjapaino, Hamina 1903

Lähteet
-------

1. 1 2  Santeri Grönberg (muistokirjoitus).  *Karjala*, 20.3.1930, s. 3.


|  |  |  |  |  |  |  |  |
| --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* ISNI

 |
|  |
| Kansalliset | 
* Suomi (KANTO)

 |

 |
Ted Schroeder
**Frederick Rudolph "Ted" Schroeder** (20. heinäkuuta 1921 Newark, New Jersey – 26. toukokuuta 2006 La Jolla, Kalifornia) oli yhdysvaltalainen tennispelaaja, joka voitti urallaan sekä Wimbledonin että Yhdysvaltain mestaruuskilpailuiden kaksinpelimestaruuden. Hänet hyväksyttiin International Tennis Hall of Fameen 1966.

Ystävänsä Jack Kramerin kanssa Schroeder muodosti menestyksekkään nelinpeliparin, joka voitti Yhdysvaltain mestaruuskilpailut 1940, 1941 ja 1947. Lentolyöntipelissä erityisen taitava Schroeder oli mukana voittamassa neljää Davis Cupia Yhdysvalloille. Vuoden 1946 Davis Cup -finaalissa hän ja Kramer pelasivat kaikki ottelut.

Vuonna 1949 kylmäsäilytyslaitteisiin erikoistuneen yrityksen varapääjohtajaksi nimetty Schroeder pysytteli koko tennisuransa ajan amatöörinä eikä ryhtynyt ammattilaiseksi lukuisista tarjouksista huolimatta. Osallistuessaan Wimbledonin turnaukseen 1949 ensimmäisen ja ainoan kerran hän sai lempinimen "Lucky Ted" (suom. *Onnekas Ted*) voitettuaan useita viisieräisiksi venyneitä kamppailuita.

Ted Schroeder kuoli syöpään 26. toukokuuta 2006 La Jollassa, Kaliforniassa. Schroeder oli tuolloin 84-vuotias. Hänen poikansa John on golfammattilainen.

Grand Slam -turnaukset
----------------------

* Wimbledon
	+ Kaksinpelin mestaruus: **1949**
	+ Nelinpelin finaalissa: 1949

* Yhdysvaltain mestaruuskilpailut
	+ Kaksinpelin mestaruus: **1942**
	+ Kaksinpelin finaalissa: 1949
	+ Nelinpelin mestaruus: **1940, 1941, 1947**
	+ Nelinpelin finaalissa: 1942, 1948
	+ Sekanelinpelin mestaruus: **1942**

Lähteet
-------

1. 1 2 3 4  Fredrick Rudolph Schroeder, Jr. "Ted"  2006. International Tennis Hall of Fame. Viitattu 25.10.2008. (englanniksi)
2. 1 2 3 4  Finn, Robin: Ted Schroeder, 84, Winner of Tennis Titles in 1940's, Dies *New York Times*.  27.5.2006. Viitattu 25.10.2008. (englanniksi)
**Aarne Elias Tanskanen** (29. tammikuuta 1888 Keitele – 5. helmikuuta 1932) oli suomalainen jääkärikapteeni. Hänen vanhempansa olivat rovasti Juho Tanskanen ja Maria Sofia Kolström.

Opinnot
-------

Tanskanen kirjoitti ylioppilaaksi Kuopion klassillisesta lyseosta vuonna 1907 ja liittyi Savolaiseen osakuntaan. Opintojaan hän jatkoi Helsingin yliopiston lainopillisessa tiedekunnassa vuosina 1907–1914 ja suoritti ylemmän hallintotutkinnon alkututkinnon ja osan loppututkinnoista.

Jääkärikausi
------------

Jääkäripataljoona 27:n 1. komppania.
Tanskanen liittyi vapaaehtoisena Saksassa sotilaskoulutusta antavan jääkäripataljoona 27:n 1. komppaniaan 31. lokakuuta 1915. Hän otti osaa taisteluihin ensimmäisessä maailmansodassa Saksan itärintamalla Misse-joella, Riianlahdella ja Aa-joella. Rintamakomennuksensa jälkeen hänet siirrettiin pataljoonan 1. konekiväärikomppaniaan 10. heinäkuuta 1917.

Suomen sisällissota
-------------------

Tanskanen saapui Suomeen (Vaasaan) jääkäreiden pääjoukon mukana vänrikiksi ylennettynä 25. helmikuuta 1918. Hänet komennettiin Suomen sisällissotaan joukkueenjohtajaksi 1. jääkärirykmentin 1. jääkäripataljoonan konekiväärikomppaniaan, josta hänet siirrettiin 13. maaliskuuta 1918 alkaen 3. jääkäripataljoonan konekiväärikomppaniaan. Hän otti osaa sisällissodan taisteluihin Tampereella, Kämärässä ja Viipurissa.

Sisällissodan jälkeinen aika
----------------------------

Tanskanen siirrettiin sisällissodan jälkeen 14. kesäkuuta 1918 nuoremmaksi upseeriksi Kaartin jääkäripataljoonan konekiväärikomppaniaan, josta hän sai nimityksen komppanianpäälliköksi 3. helmikuuta 1919. Tampereen rykmenttiin hänet siirrettiin 2. syyskuuta 1920 ja hänet sijoitettiin 3. konekiväärikomppanian päälliköksi. Tanskanen toimi rykmentin aliupseerikoulun johtajana vuosina 1921–1922. Armeijasta hän erosi 25. helmikuuta 1925 ja siirtyi virkaatekeväkis nimismieheksi Puolangalle, missä hän palveli 1. marraskuuta 1927 saakka, jonka jälkeen siirtyi Kymin lauttausyhdistyksen palvelukseen, jossa hän työskenteli kesäisin.

  


    Ylennykset ja kunniamerkit    



|  |  |  |
| --- | --- | --- |
| **Ylennykset** |  | **Kunniamerkit** |
| * Hilfsgruppenführer 1. maaliskuuta 1916
* Gruppenführer 12. elokuuta 1917
* Vänrikki 11. helmikuuta 1918
* Luutnantti 16. toukokuuta 1919
* Kapteeni 16. toukokuuta 1921
 |  | * Vapaudenristi 4. lk. miekkojen kera
* Vapaussodan muistomitali soljen kera
* Jääkärimerkki
 |

Lähteet
-------

* Puolustusministeriön Sotahistoriallisen toimiston julkaisuja IV, Suomen jääkärien elämäkerrasto, WSOY Porvoo 1938.
* Sotatieteen Laitoksen Julkaisuja XIV, Suomen jääkärien elämäkerrasto 1975, Vaasa 1975 ISBN 951-99046-8-9.

### Viitteet

1. 1 2 3 4 5  Suomen jääkärien elämäkerrasto 1938
2. 1 2 3 4 5  Suomen jääkärien elämäkerrasto 1975
**Juan Jesús Gutiérrez Robles** eli **Juanito** (s. 17. helmikuuta 1980 Málaga, Espanja) on espanjalainen jalkapalloilija. Hän edustaa kreikkalaista Asteras Tripolisia ja on pelipaikaltaan puolustava keskikenttäpelaaja.

Seurajoukkueura
---------------

Juanito on kotikaupunkinsa Málagan kasvatti. Ensiesiintymisensä edustusjoukkueessa hän teki 1. syyskuuta 2002 ottelussa Recreativo Huelvaa vastaan. Kolmen kauden jälkeen Juanito siirtyi Alavésiin, jossa hän pelasi kauden 2005–2006. Seuraavalla kaudella hän edusti Real Sociedadia, jonka kohtalona oli myös putoaminen kauden päätteeksi maan pääsarjasta.

Kaudeksi 2007–2008 Juanito siirtyi Almeríaan. Hän kuului joukkueensa luottopelaajiin keskikentän pohjalla edustamiensa kahden kauden aikana.

Heinäkuussa 2009 hän palasi kasvattajaseuraansa Málagaan, korvaamaan Sevillaan palannutta Loloa. Hän pelasi ensimmäisen ottelunsa heti kauden avausottelussa Atlético Madridia vastaan, joka päättyi lopulta málagalaisseuran 3–0-voittoon.

4. tammikuuta 2011 Juanito vapautettiin sopimuksestaan yhdessä joukkuetoveri Albert Luquen kanssa. Vajaa kaksi viikkoa myöhemmin 15. tammikuuta 2011 hän teki loppukauden kattavan sopimuksen vanhan seuransa Almerían kanssa.

Lähteet
-------

1. ↑  Acuerdo de desvinculación entre Málaga Club de Fútbol y Juanito Málaga CF. Viitattu 5.1.2011. (espanjaksi)
2. ↑  Juanito regresa al Almería y se convierte en el primer fichaje del mercado de invierno (Arkistoitu – Internet Archive) UD Almería. Viitattu 16.1.2011. (espanjaksi)

Aiheesta muualla
----------------

* Juaniton tilastot BDFutbol-sivustolla (englanniksi)
**Melek Mazici** (s. 25. marraskuuta 1956 Istanbul, Turkki) on turkkilais-suomalainen kuvataiteilija ja taidegraafikko. Hän on asunut ja työskennellyt Suomessa vuodesta 1981 lähtien. Mazici on työskennellyt myös Lontoossa, Tukholmassa, Pariisissa, Brysselissä ja New Yorkissa.

Mazici opiskeli Turkin valtion kuvataideakatemiassa Istanbulissa vuosina 1975–1981 pääaineenaan maalaustaide. Hän on myös opiskellut Kuvataideakatemiassa Helsingissä vuosina 1984–1989 erikoistuen taidegrafiikkaan. Vuosina 1989–1990 Mazici täydensi opintojaan stipendiaattina Ruotsin kuninkaallisessa taideakatemiassa.

Mazici aloitti uransa taidegrafiikan parissa. Taidegrafiikan lisäksi hän on käyttänyt ilmaisumuotoinaan installaatioita ja akryylimaalauksia. 

Mazicin töiden lähtökohtana ovat usein orgaaniset muodot, kuten kukat tai maisemat. Nämä aiheet saavat hänen teoksissaan usein merkityksen mielen maisemina ja läpinäkyvyytenä, jotka antavat katsojalle mahdollisuuden peilata omia tunnetilojaan teosten kautta. Mazicin muotokieli on elänyt ja kehittynyt eri maiden, maisemien ja mielentilojen kautta vuosikymmenten taiteellisen uran aikana. Taideteoksiinsa Melek ottaa värit Turkista ja tunnelman Suomesta.

Vuodesta 1980 Mazici on pitänyt säännöllisesti yksityisnäyttelyitä ja osallistunut lukuisiin yhteisnäyttelyihin mm. Suomessa, Turkissa, Yhdysvalloissa, Ranskassa, Japanissa, Saksassa ja Irlannissa. Mazicin teoksia on julkisissa ja yksityisissä kokoelmissa ympäri maailman. Suomessame hänen teoksiaan kuuluu muun muassa Suomen valtion taidekokoelmaan, Helsingin kaupungin taidemuseon sekä Porin taidemuseon kokoelmiin. Turkissa Mazicin on töitä on ollut esillä usein Galeri Nev -galleriassa, ja hänen teoksiaan on hankittu myös merkittävimpiin yksityiskokoelmiin. 

Melek Mazicille on myönnetty valtion viisivuotinen taiteilija-apuraha kahdesti, vuosina 2000 ja 2010.

Melek Mazicin teoksista kertova kirja Transparency palkittiin tunnustuspalkinnolla vuonna 2014 Suomen kauneimpien kirjojen kilpailussa.

Lähteet
-------

* Melek Mazici kuvataiteilijamatrikkelissa
* Melek Mazicin kotisivut
* Galeri Nev Istanbul (Arkistoitu – Internet Archive)
* "Istanbul–Helsinki Express" (Arkistoitu – Internet Archive), Samuli Isolan artikkeli Welcome to Finland -lehdessä, 10.8.2007

### Viitteet

1. ↑  Istanbulissa syntynyt kuvataiteilija Melek Mazici antaa suomalaisturkkilaisen identiteettinsä näkyä maalauksissaan *Helsingin Sanomat*.  9.10.2015. Viitattu 8.2.2018.
2. ↑  Melek Mazici  » About Me *melekmazici.com*. Viitattu 8.2.2018. (englanniksi)
3. ↑  Melek muutti Turkista Suomeen 35 vuotta sitten – "On rikkaus olla sekoitus molempia" *Studio55.fi*. Viitattu 8.2.2018.
4. ↑  Turkkilaistaiteilijan kirja palkittiin yhtenä vuoden kauneimmista *Turkki*.  Arkistoitu 24.6.2017. Viitattu 8.2.2018.


|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
* VIAF

 |
|  |
| Kansalliset | 
* Saksa
* Yhdysvallat

 |
|  |
| Henkilöt | 
* Uppslagsverket Finland

 |
|  |
| Muut | 
* Europeana

 |

 |
Diana Lobačevskė
**Diana Lobačevskė** (s. 7. elokuuta 1980 Vilna) on liettualainen yleisurheilija.

Lobačevskė karsiutui 3000 metrin juoksun alkuerissä alle 20-vuotiaiden MM-kilpailuissa 1998. Hän sijoittui 5 000 metrin juoksussa kuudenneksi alle 19-vuotiaiden EM-kilpailuissa 1999. 10 000 metrillä hän oli kolmastoista alle 23-vuotiaiden EM-kilpailuissa 2001. Hän sijoittui maratonilla 24:nneksi Daegun MM-kilpailuissa 2011, 27:nneksi Lontoon olympialaisissa 2012, 12:nneksi Moskovan MM-kilpailuissa 2013 ja 17:nneksi Rio de Janeiron olympialaisissa 2016. Puolimaratonin EM-kilpailussa hän oli 33:s Amsterdamissa 2016

Lobačevskė voitti Vilnan maratonin vuonna 2008 sekä samassa tapahtumassa puolimaratonin 2009, 2010, 2012 ja 2013. Hän voitti maratonin Leicesterissä 2008, Lontoossa 2009, Hampurissa 2013 ja Méxicossa 2016.

Lähteet
-------

1. 1 2 3 4  Diana Lobačevskė Tilastopaja (vaatii kirjautumisen, maksullinen palvelu).  (englanniksi)
2. 1 2 3 4  Diana Lobačevskė Kansainvälinen yleisurheiluliitto.  (englanniksi)
3. ↑  Diana Lobačevskė Biography and Olympic Results | Olympics at Sports-Reference.com (Arkistoitu – Internet Archive)
4. ↑  Vilnius Marathon history


|  |  |  |  |  |  |  |  |
| --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* VIAF

 |
|  |
| Henkilöt | 
* World Athletics

 |

 |
**James Blanco "Jim" Martin** (s. 21. heinäkuuta 1961 Oakland, Kalifornia) on yhdysvaltalainen kitaristi, joka tunnetaan Faith No More -yhtyeen kitaristina vuosilta 1983–1993. Martinin tavaramerkiksi muodostuivat isot punasankaiset silmälasit, tuuhea parta ja erikoinen hiustyyli. Hänet tunnetaan myös nimellä Big Jim Martin.

Faith No More
-------------

Martin liittyi Faith No Moreen pari vuotta sen perustamisen jälkeen vuonna 1983 ja oli mukana muun muassa läpimurtoalbumilla *The Real Thing*. Vuoden 1993 *Angel Dust* -albumin jälkeen Martinin ja muiden jäsenten, etenkin laulaja Mike Pattonin välit alkoivat kiristyä musiikillisten erimielisyyksien vuoksi. Tämä oli ironista, sillä juuri Martin oli löytänyt Pattonin yhtyeeseen. Metallikitaristina Martin ei ollut tyytyväinen albumin enemmän lauluun ja kosketinsoittimiin keskittyvästä tuotannosta ja koki kitaroiden ja myös oman panoksensa jäävän taka-alalle. Martin erotettiin lopulta marraskuussa 1993. Yhtyeen tuottaja Mark Wallace on myöhemmin maininnut, että Martinin isän kuolema vaikutti myös hänen lähtöönsä yhtyeestä Yhtye jatkoi vuoteen 1998 asti ja Martinin tilalla nähtiin kitaristit Trey Spruance (1993–1994), Dean Menta (1994–1996) ja Jon Hudson (1996–1998).

Kun yhtye kasattiin uudelleen vuonna 2009, ilmoitettiin että huhuista huolimatta Martin ei ole mukana ja kokoonpanona on yhtyeen edellinen kokoonpano (kitaristina Hudson). Tosin Sirius XM -radion DJ:n mukaan Patton on kertonut, että Martinia pyydettiin mukaan yhtyeen San Franciscon keikoille, mistä hän kieltäytyi.

Muissa yhtyeissä
----------------

1980-luvun alussa Martin oli mukana Vicious Hatred -nimisessä thrash metal -yhtyeessä. Hänellä ja Metallican basistilla Cliff Burtonilla oli myös Spastik Children -niminen jami-yhtye. Burton oli Martinin lapsuudenaikainen ystävä. Burton, Martin ja Faith No Moren tuleva rumpali Mike Bordin olivat myös jäseninä EZ-Street-yhtyeessä vuosina 1979–1982.

Martinin Faith No Moren jälkeisiä yhtyeitä ovat olleet muun muassa Voodoocult, The Behemoth ja Fang. Hän on julkaissut yhden sooloalbumin, *Milk and Blood* vuonna 1996. Hän on myös vieraillut muun muassa Metallican, Primuksen ja Echobrainin albumeilla. Martinilla oli myös pieni rooli elokuvassa *Billin ja Tedin maailma* vuonna 1991.

Nykyään Martin asuu Castro Valleyssa Kaliforniassa vaimon ja kahden lapsen kanssa ja hän on keskittynyt maanviljelyyn.

Lähteet
-------

1. ↑  Chirazi, Steffan (1994). The Real Story. Castle Communications. ISBN 1898141150.
2. ↑   uutinen Blabbermouth-sivustolla
3. ↑  VH 1's 100 Greatest Hard Rock Songs


|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* ISNI
* VIAF

 |
|  |
| Kansalliset | 
* Ranska
* BnF data
* Tšekki

 |
|  |
| Taiteenala | 
* MusicBrainz

 |
|  |
| Muut | 
* Europeana
* IdRef

 |

 |
**Emmet Reid Blake** (29. marraskuuta 1908 Abbeville, Etelä-Carolina – 10. tammikuuta 1997 Chicago) oli yhdysvaltalainen lintutieteilijä.

Valmistuttuaan presbyteerisestä collegesta 1928 Blake rullaluisteli 900 mailia Greenwoodista Pittsburghiin, missä hän ryhtyi opiskelemaan osa-aikaisesti Pittsburghin yliopistossa, josta hän valmistui 1933. Täällä ollessaan hän pääsi osallistumaan Brasiliaan ja Venezuelaan suuntautuneelle, National Geographicin kustantamalle lintujen tutkimusretkelle. Vuonna 1931 Blake aloitti työskentelyn Field Museum of Natural History of Chicagossa johtamalla metsästys- ja keräilyretken Venezuelaan. 1935 hän sai museosta assistentin viran ja työskenteli siellä yli 60 vuotta. Hän johti lukuisia mittavia tutkimusretkiä Keski- ja Etelä-Amerikkaan, ja julkaisi suuren määrän artikkeleita ja kirjoja.

Blake nimesi linnuista oranssiotsamuuran (*Formicarius rufifrons*) 1957.

Teoksia
-------

* *Birds of Mexico, a guide for field identification*. University of Chicago, 1954.
* *Manual of Neotropical Birds: Spheniscidae (Penguins) to Laridae (Gulls & Allies), Vol. 1*. University of Chicago Press, Chicago, 1977.

Lähteet
-------

* Muistokirjoitus (*The Auk* 116.) (englanniksi) (Arkistoitu – Internet Archive)


|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* ISNI
* VIAF

 |
|  |
| Kansalliset | 
* Norja
* Espanja
* Ranska
* BnF data
* Saksa
* Italia
* Yhdysvallat
* Australia
* Alankomaat

 |
|  |
| Henkilöt | 
* Trove

 |
|  |
| Muut | 
* IdRef

 |

 |
**Carter Pann** (s. 1972) on yhdysvaltalainen säveltäjä. Hän sai vuonna 2001 Grammy-ehdokkuuden pianokonsertollaan. Hänen muihin teoksiinsa lukeutuvat *Rags to Richard* (klarinettikonsertto), *Love Letters* (1. jousikvartetto), *Slalom* (orkesteriteos), *Concerto Logic* (2. pianokonsertto) ja *Mercury Concerto* (huilulle ja orkesterille). Hän on saanut palkintoja ja tunnustuksia muun muassa ASCAP:lta ja Yhdysvaltain taide- ja kirjallisuusakatemialta. Hän kuuluu Coloradon yliopiston, Boulderin College of Musicin henkilökuntaan.

Pann opiskeli sekä pianonsoittoa että sävellystä. Hänen opettajiinsa lukeutuivat Samuel Adler, Joseph Schwantner, Warren Benson, David Liptak, Barry Snyder, William Bolcom, William Albright ja Bright Sheng. Hän valmistui kandidaatin arvolla Eastman School of Musicista ja maisterin arvolla Michiganin yliopistosta.

Lähteet
-------

1. ↑  CU-Boulder College of Music: Carter Pann
2. ↑  Naxos.com: Carter Pann

Aiheesta muualla
----------------

* Viralliset sivut (englanniksi)

|  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* ISNI
* VIAF

 |
|  |
| Kansalliset | 
* Ranska
* BnF data
* Saksa
* Israel
* Yhdysvallat
* Japani

 |
|  |
| Tieteilijät | 
* CiNii
* ORCID

 |
|  |
| Taiteenala | 
* MusicBrainz

 |
|  |
| Muut | 
* Europeana
* SNAC

 |

 |
**Mark Wells** (s. 18. syyskuuta 1957 St. Clair Shores, Michigan) on entinen yhdysvaltalainen jääkiekkoilija. Pelipaikaltaan hän oli keskushyökkääjä.

Wells aloitti uransa Bowling Green Staten yliopiston joukkueessa, jossa hän pelasi kaudet 1975–1979. Montreal Canadiens varasi hänet NHL:ään 1977 varaustilaisuuden 13. kierroksella numerolla 176. Vuonna 1979 hänet valittiin Yhdysvaltojen maajoukkueeseen. 1980 talviolympialaisissa Yhdysvallat ylsi jymy-yllätykseen ja voitti turnauksessa olympiakultaa. Olympialaisten jälkeen Wells aloitti ammattilaisuransa IHL- ja AHL-sarjoissa. Syksyllä 1980 hän teki sopimuksen New York Rangersin kanssa, mutta kausi kului jälleen AHL:ssä New-Haven Nighthawksissa. Seuraavalla kaudella hän pelasi IHL:ssä ja CHL:ssä, jonka jälkeen lopetti uransa.

Jääkiekkouransa jälkeen Wells on kärsinyt harvinaisesta perinnöllisestä selkäsairaudesta, joka on haitannut hänen työuraansa. Hän työskenteli ravintolapäällikkönä, mutta joutui luopumaan töistä selkäkipujen takia. Tällä hetkellä hän viettää eläkepäiviään Michiganissa ja on aloittanut internetsivun. Hänet nimitettiin Yhdysvaltojen Hockey Hall of Fameen vuonna 2003.

Aiheesta muualla
----------------

* Mark Wells The Internet Hockey Databasessa (englanniksi)
* Wells hockeydraftcentral.comissa

Yhdysvaltain joukkue – Talviolympialaiset 1980
1 Janaszak |
3 Morrow |
5 Ramsey |
6 Baker |
8 Silk |
9 Broten |
10 Johnson |
11 Christoff |
15 Wells |
16 Pavelich |
17 O’Callahan |
19 Strobel |
20 Suter |
21 Eruzione |
23 Christian |
24 McClanahan |
25 Schneider |
27 Verchota |
28 Harrington |
30 Craig |
Valmentaja Brooks
**William "Buzz" Schneider** (s. 14. syyskuuta 1954 Grand Rapids, Minnesota) on entinen yhdysvaltalainen jääkiekkoilija. Pelipaikaltaan hän oli hyökkääjä.

Schneider aloitti uransa Minnesotan yliopiston joukkueessa, jossa hän pelasi kaudet 1972–1975. Pittsburgh Penguins varasi hänet NHL:ään 1974 varaustilaisuuden kuudennella kierroksella numerolla 98. Samana vuonna Minnesota Fighting Saints varasi hänet WHA:han varaustilaisuuden viidennellä kierroksella numerolla 73. Vuonna 1975 Schneider liittyi Yhdysvaltojen maajoukkueeseen ja pelasi 1976 talviolympialaisissa Innsbruckissa. Kaudella 1976–1977 hän pelasi WHA:ssa, AHL:ssä, CHL:ssä ja SHL:ssä. Kaudet 1977–1979 hän pelasi kokonaan Milwaukee Admiralsissa IHL:ssä.

1979 Schneider jättäytyi uudelleen amatööriksi, jotta pääsi liittymään jälleen maajoukkueeseen. Hän oli 1980 talviolympialaisiin matkanneen joukkueen vanhin pelaaja. Joukkue menestyi turnauksessa hyvin ja voitti lopulta olympiakultaa. Schneider viimeisteli ratkaisevassa ottelussa Neuvostoliittoa vastaan Yhdysvaltojen avausmaalin. Hän osallistui urallaan myös MM-kisoihin vuosina 1975, 1976, 1977 ja 1982. Uransa lopettamisen jälkeen hän toimi myyntimiehenä, kunnes vuonna 2001 aloitti uran kiinteistövälittäjänä. Hänet nimitettiin Yhdysvaltojen Hockey Hall of Fameen vuonna 2003.

Lähteet
-------

* William Schneider The Internet Hockey Databasessa (englanniksi)
* Schneider hockeydraftcentral.comissa

Yhdysvaltain joukkue – Talviolympialaiset 1980
1 Janaszak |
3 Morrow |
5 Ramsey |
6 Baker |
8 Silk |
9 Broten |
10 Johnson |
11 Christoff |
15 Wells |
16 Pavelich |
17 O’Callahan |
19 Strobel |
20 Suter |
21 Eruzione |
23 Christian |
24 McClanahan |
25 Schneider |
27 Verchota |
28 Harrington |
30 Craig |
Valmentaja Brooks
**Paul Müller-Zürich** (19. kesäkuuta 1898, Zürich, Sveitsi – 21. heinäkuuta 1993, Luzern, Sveitsi) oli sveitsiläinen säveltäjä, joka lisäsi sukunimeensä sanan Zürich, jotta häntä ei sekoitettaisi muihin Paul Müller -nimisiin henkilöihin. Hän opiskeli Zürichin konservatoriossa 1917–1919 opettajinaan Volkmar Andreae ja Philipp Jarnach sekä myöhemmin Pariisissa ja Berliinissä. Vuosina 1927–1969 hän opetti Zürichin konservatoriossa aluksi musiikinteoriaa ja myöhemmin orkesterinjohtamista ja sävellystä. Hän opetti myös 1958–1969 Zürichin yliopistossa musiikinteoriaa. Opetustyönsä ohella hän johti kuoroja ja omien teostensa orkesteriesityksiä.

Müller-Zürich sävelsi aluksi myöhäisromanttiseen tyyliin, mutta vakiinnutti sittemmin diatonistonaalisen tyylin, jossa käytti kirkkosävellajeja ja barokin muotoja, kuten toccataa ja fuugaa. Hänen kuoroteoksensa ovat erittäin laulullisia, sillä hänellä oli runsaasti kokemusta kuorojen johtamisesta. Hänet palkittiin Zürichin kaupungin musiikkipalkinnolla 1953 ja Sveitsin säveltäjäyhdistyksen säveltäjäpalkinnolla 1958.

Sävellyksiä
-----------

* Sinfonia C-duuri, opus 40, 1944
* Sinfonia d-molli, opus 43, 1947
* Sinfonia c-molli, 1953
* Alttoviulukonsertto, opus 24, 1934
* Viulukonsertto, opus 25, 1935
* Viulukonsertto, opus 60, 1957
* Urkukonsertto, opus 28, 1938
* Sellokonsertto, opus 55, 1954
* Kantaatti *Werktag und Sonntag,* 1946
* Kantaatti *Wasser-Kantate,* 1964
* Messu *Te Deum*
* Psalmi 148 sekakuorolle ja orkesterille, 1964
* Kamarimusiikkia, urku- ja pianokappaleita sekä yksinlauluja

Lähteet
-------

1. 1 2  *The New Grove dictionary of music and musicians,* Grove 2001, ISBN 0-333-60800-3 ja ISBN 1-56159-239-0.


|  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
* VIAF

 |
|  |
| Kansalliset | 
* Ranska
* BnF data
* Saksa
* Israel
* Yhdysvallat
* Tšekki
* Alankomaat
* Puola

 |
|  |
| Taiteenala | 
* MusicBrainz

 |
|  |
| Henkilöt | 
* Deutsche Biographie

 |
|  |
| Muut | 
* Historical Dictionary of Switzerland
* RISM
* IdRef

 |

 |
**Marja Liisa Autti** (o.s. *Portin*; s. 5. tammikuuta 1966) on entinen suomalainen kilpasuunnistaja. Hän on saavuttanut pronssimitalin viestissä vuoden 1989 suunnistuksen maailmanmestaruuskilpailuissa Skövdessä, Ruotsissa Ulla Mänttärin, Annika Viilon ja Eija Koskivaaran kanssa.

Marja Liisa Portin osallistui kolmiin suunnistuksen MM kilpailuihin. Bendigossa, Australiassa 1985 hän sijoittui 22. henkilökohtaisessa kilpailussa ja oli kuudes viestissä, joukkuetovereinaan Riitta Karjalainen, Ulla Mänttäri ja Annariitta Kottonen. Ruotsin MM-kilpaiuissa 1989 hän sijoittui 13:nneksi henkilökohtaisessa kilpailussa. Vuonna 1991 Tšekkoslovakian Karlovy Varyssä hän sijoittui kahdeksanneksi lyhyellä matkalla ja 11:nneksi normaalimatkalla, sekä saavutti 5. sijan viestissä joukkueessa, jossa juoksivat myös Mari Lukkarinen, Kirsi Tiira ja Eija Koskivaara. 

Portinilla on myös pitkä historia Pohjoismaiden mestaruuskilpailuissa (NOM). Ensimmäisen kerran hän oli mukana vuonna 1984 Balsfjordissa Norjassa, jossa hän oli 5. juniorityttöjen sarjassa ja saavutti pronssia viestissä, joukkuetovereinaan Annika Heino, Ulla Mänttäri ja Tiina Äijälä. Vuonna 1986 Saltvikissa Ahvenanmaalla hän sijoittui juniorityttöjen sarjassa kuudenneksi. 1990 Fanøssä Tanskassa hän oli naisten sarjan kahdeksas. Vuonna 1992 Renassa Norjassa hän saavutti pronssimitalin naisten viestissä, jossa juoksivat myös Kirsi Tiira, Annika Viilo ja Eija Koskivaara. 1993 Sipoossa Suomessa hän sijoittui normaalimatkalla yhdeksänneksi ja pikamatkalla viidenneksi, ja saavutti Pohjoismaiden mestaruuden viestissä, jossa joukkueessa juoksivat Marja Pyymäki, Kirsi Tiira ja Eija Koskivaara.

Kansallisella tasolla Portin on edustanut Rastihaukkoja ja Espoon Suuntaa.

Portin on valmistunut sähkötekniikan diplomi-insinööriksi Teknillisestä Korkeakoulusta vuonna 1991, ja työskentelee patenttiasiamiehenä Boco IPssä.

Lähteet
-------

1. ↑  World Orienteering Championships International Orienteering Federation.  Arkistoitu 18 elokuu 2007. Viitattu 26 February 2009.
2. ↑  Nordic Orienteering Championships Orienteringsförbundet.  Arkistoitu 15 maaliskuu 2012. Viitattu 15 November 2010.
**Carlo Cossutta** (8. toukokuuta 1932 – 22. tammikuuta 2000) oli italialainen tenori. Hän saavutti suosiota muun muassa Otellon roolin tulkitsijana.

Cossutta syntyi Triestessä, mutta muutti Argentiinaan, jossa toimi alun perin huonekalupuuseppänä. Hän teki ammattimaisen debyyttinsä Buenos Airesin Teatro Colónissa vuonna 1958 Cassion roolissa. Jo vuonna 1956 hän oli tulkinnut pienessä teatterissa *La Traviatan* Alfredon roolin. Covent Garden -debyyttinsä hän teki herttuan roolissa *Rigolettossa* vuonna 1964. Metropolitan-oopperassa hän debytoi helmikuussa 1973 Pollionen roolissa *Normassa*.

Cossutta esiintyi Alberto Ginasteran *Don Rodrigon* kantaesityksessä vuonna 1964 nimiroolissa.

Cossutta esiintyi Teatro Colónissa viimeistä kertaa vuonna 1998, jolloin hän tulkitsi Macduffin roolin. Häntä kuullaan myös levytyksillä. Hän kuoli sairaalassa Udinessa maksasyöpää sairastettuaan.

Lähteet
-------

1. 1 2 3  Grandi-Tenori.com: Carlo Cossutta
2. ↑  Los Angeles Times: Carlo Cossutta; Tenor Specialized in Verdi, Puccini
3. 1 2  Allmusic.com: Carlo Cossutta > Overview


|  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* ISNI
* VIAF

 |
|  |
| Kansalliset | 
* Espanja
* Ranska
* BnF data
* Saksa
* Italia
* Israel
* Yhdysvallat
* Tšekki
* Puola

 |
|  |
| Taiteenala | 
* MusicBrainz

 |
|  |
| Henkilöt | 
* BMLO
* Deutsche Biographie

 |
|  |
| Muut | 
* IdRef

 |

 |
**Štšerbinka** (ven. Ще́рбинка) on kaupunki ja kaupunkipiirikunta Moskovan lounaisosissa, 1. heinäkuuta 2012 perustetussa uudessa Moskovan Novomoskovskin piirikunnassa Venäjällä. Se sijaitsee 37 kilometriä Moskovan keskustasta etelään, sen eteläpuolella sijaitsee Podolsk. Štšerbinkan läpi kulkee Moskovan ja Kurskin välinen rautatie (Štšerbinkan asema) ja M2-valtatie. Asukkaita on 32 300 henkeä (vuonna 2012).*lähde?*

Štšerbinkan rautatieasema
Štšerbinkan kylä tunnetaan 1300-luvun lopulta lähtien. 1800-luvun lopussa rakennettiin Kurskin rautatie, jolle myöhemmin syntyi Štšerbinkan asema. Vuonna 1939 asemanseudun asutukseen liitettiin lähikylät ja muodostettiin Štšerbinkan taajama, joka sai kaupunginoikeudet vuonna 1975.

Kaupungin suurin teollisuuslaitos on hissitehdas. Lisäksi Štšerbinkassa toimii metalli-, laiterakennus- ja rakennustarviketeollisuutta sekä tieteellisiä tutkimuslaitoksia. Huomattava osa asukkaista käy työssä Moskovassa.

Kolmen kilometrin päässä kaupungista sijaitsee Vjazemskin ruhtinassuvulle kuulunut Ostafjevon kartano, joka 1800-luvun alussa oli yksi Venäjän kulttuurielämän keskuksista. Vuosina 1801–1815 siellä asui ja työskenteli historioitsija Nikolai Karamzin. Runoilija Pjotr Vjazemskin toimiessa isäntänä kartanossa vierailivat usein mm. Aleksandr Puškin, Vasili Žukovski, Aleksandr Gribojedov, Adam Mickiewicz ja Nikolai Gogol. Kartanon rakennuskokonaisuuteen kuuluvat klassistiset Arkkienkeli Mikaelin kirkko (1780-luvun alku), päärakennus (1801) ja säännöllinen puisto. Nykyään alueella toimii museo.

Lähteet
-------

1. ↑  *Goroda Rossii: entsiklopedija*, s. 527–528. Moskva: Bolšaja Rossijskaja Entsiklopedija, 1994. ISBN 5-85270-026-6.
2. ↑  *Goroda Rossii: entsiklopedija*, s. 528. Moskva: Bolšaja Rossijskaja Entsiklopedija, 1994. ISBN 5-85270-026-6.

Aiheesta muualla
----------------

* Kuvia tai muita tiedostoja aiheesta **Štšerbinka** Wikimedia Commonsissa

* Štšerbinkan kaupungin sivusto (venäjäksi)
* Ostafjevon museoalueen sivusto (venäjäksi)